கேள்வி: வழுதி (பாண்டியர்) என்பது என்ன?
பதில்: வழுதி என்பது பாண்டியர் குடிப்பெயர்கள் ஒன்று. இயல்தேர் வழுதி என்று வடபுல மன்னர் வாடப் போருக்கு எழுந்த பாண்டியன் கூடகாரத்துத் துஞ்சிய மாறன் வழுதி புறநூனூறு 52 தகைமாண் வழுதி என்று பாண்டியன் சித்திரமாடத்துத் துஞ்சிய நன்மாறன் புறநானூறு 59 போற்றப்படுகின்றனர். கூடல் பெரும்பெயர் வழுதி கூடல் அகநானூறு 315நக்கீரர் அடுபோர்ச் சோழர் உறந்தை, வேம்பின் வழுதி கூடல், நெடுந்தேர்க் கோதை கருவூர் ஆகியவற்றைக் குறிப்பிடுகிறார் அகநானூறு 93, மருங்கை பசும்பூண் வழுதி மருங்கை நற்றிணை 358, கொற்கை நல்தேர் வழுதி கொற்கை முன் துறை அகநானூறு 130 ஆகிய இடங்களில் இருந்துகொண்டு வழுதி அரசர்கள் ஆண்டுவந்தனர். வழுதி பல கோட்டைகளை வென்றவன்.அரண் பல கடந்த முரண் கொள் தானை வழுதி நற்றிணை 150 வழுதிக்கு அரசர் பலர் திறை தந்தனர் கலித்தொகை 141 தன் வேல் கொண்டு பகைவரை ஓடச் செய்தவன் வெல்போர் வழுதி அகநானூறு 312 புலமாண் வழுதி தன் அரசியல் சுற்றத்துடன் திருப்பரங்குன்றத்தை வழிபடச் சென்றான் பரிபாடல் 19 வழுதி பொன்னணிகளை வாரி வழங்கும் வள்ளல்.இலம்படு புலவர் ஏற்ற கை ஞெமரப், பொலம் சொரி வழுதியின், புனல் இறை பரப்பி பரிபாடல் 10 இவன் நாட்டின் சிறுகுடியில் பண்ணன் அண்ணல் யானை வழுதியின் மருகன் சிறுகுடி கிழான் பண்ணன் என்னும் வள்ளல் புறநானூறு 388 வாணன் தகைமாண் வழுதியின் சிறுகுடியில் வாழ்ந்த வள்ளல் வாணன் அகநானூறு 204 என்னும் வள்ளல்கள் வாழ்ந்துவந்தனர்.
கேள்வி: வழுதி (பாண்டியர்) - வழுதி என்னும் பெயர் பூண்ட பாண்டிய அரசர்கள் பற்றி தகவல் சொல்.
பதில்: # காய்சின வழுதி - முதற்சங்கத்தைக் கூட்டிய முதல்வன். # பெருவழுதி நாணயம் - இதில் பொறிக்கப்பட்ட மன்னர். # மாங்குளம் கல்வெட்டுகளிலுள்ள கடலன் வழுதி # பல்யாகசாலை முதுகுடுமிப் பெருவழுதி # கடலுள் மாய்ந்த இளம்பெருவழுதி # பாண்டியன் கருங்கை ஒள்வாட் பெரும்பெயர் வழுதி # பாண்டியன் வெள்ளியம்பலத்துத் துஞ்சிய பெருவழுதி # பாண்டியன் மாறன் வழுதி # பாண்டியன் கூடகாரத்துத் துஞ்சிய மாறன் வழுதி # கானப்பேரெயில் கடந்த உக்கிரப் பெருவழுதி # பெருவழுதி நற்றிணை 55, 56 பாடல்கள் பாடிய புலவர் # குறுவழுதி # நல்வழுதி # அண்டர்மகன் குறுவழுதியார் அகம் 150, 228, குறுந்தொகை 345, புறம் 346 பாடல்களைப் பாடியவர்